b'\n_START_ARTICLE_\nPhilosophisch-theologische Hochschule Sankt Georgen\n_START_PARAGRAPH_\nPhilosophisch-Theologische Hochschule Sankt Georgen er en h\xc3\xb8yskole som drives av Jesuittene i Frankfurt am Main, med et tilknyttet presteseminar._NEWLINE_Den ble grunnlagt i 1926 av biskop Augustinus Kilian av Limburg under navnet Philosophisch-Theologische Lehranstalt Sankt Georgen._NEWLINE_Prosjektet ble s\xc3\xa6rlig st\xc3\xb8ttet av den pavelige nuntius til Tyskland Eugenio Pacelli, som tenkte seg et sentrum for skolastisk teologi i det tyskspr\xc3\xa5klige omr\xc3\xa5det. H\xc3\xb8yskolen l\xc3\xa5 av politiske grunner frem til 1942 i Valkenburg i Nederland. Her studerte den kjente pater Alfred Delp S.J.; han ble den 2. februar 1945 henrettet i Pl\xc3\xb6tzenseefengselet. H\xc3\xb8yskolen holdt fra 1945 til 1950 til i B\xc3\xbcren i Westfalen. Siden 1950 har den ligget i idylliske Frankfurt-Sachsenhausen._NEWLINE_H\xc3\xb8yskolen finansieres idag for en stor del av bisped\xc3\xb8mmene Limburg, Osnabr\xc3\xbcck, Hildesheim og erkebisped\xc3\xb8mmet Hamburg, som sender sine prestestudenter til Frankfurt. I sommersemesteret 2005 fantes det ved St. Georgen 426 studenter i filosofi og teologi. 235 studerte for diplom eller p\xc3\xa5 postgradualt niv\xc3\xa5, 21 unge menn ville bli prester og 190 var gjestestudenter._NEWLINE_I annen halvdel av 1900-tallet fikk en rekke skandinaver sin prestelige formasjon og utdannelse ved presteseminaret og h\xc3\xb8yskolen.'